wickkiey/tamil-wikipedia-markdown huggingface dataset:
# செவ்ரான் (முத்திரை)


**செவ்ரான் (முத்திரை)** (*Chevron*), ஒரு தலைகீழ் 'V' வடிவ வடிவத்தை குறிக்கிறது. இந்தச் வடிவமைப்பானது, வழக்கமாக கட்டடக்கலையில் ஒரு வகையான குறுக்குமறுக்கான கோண வேலைப்பாட்டை குறிக்கும். மேலும் இது இராணுவத்தினர் அணியும் பட்டையில், காவற்துறையினர் சீருடையில் (தரவாிசை அல்லது சேவையின் அளவைக் குறிக்க), அரச மரபுச்சின்னங்கள் மற்றும் கொடிகளிலும் பயன்படுத்தப்படுகிறது  
(Lacedaemonia (Λακεδαιμονία)) used a capital  

## பண்டைய வரலாறு
ஆரம்பகாலக் கலைகளில், மட்பாண்டங்களிலும் மற்றும் பாறைகளில் செதுக்கப்பட்ட ஓவியங்களிலும் செவ்ரான் வடிவத்தைக் காணமுடிகிறது. எடுத்துக்காட்டாக கிரேக்க நாட்டில் கி.மு. சுமார் 1800 ல் தொல்லியல் துறையினரால் மீட்டு எடுக்கப்பட்ட கிரீட்டின் நொனோஸின் அரண்மனைக்குச் சொந்தமான மட்பாண்ட வடிவமைப்புகளில் கண்டுபிடிக்கப்பட்டது. பண்டைய கிரேக்க நகரங்களுள் ஒன்றான ஸ்பார்த்தாக் (லாசிடோமோனியா) கேடயங்களில் லாம்டா (Λ) எழுத்து பயன்படுத்தப்பட்டது.  

## மரபுச் சின்னவியல்
அரசமரபுச் சின்னங்களிலுள்ள வடிவங்களிலும், மரபுச் சின்னங்களடங்கிய மேலங்கிகளில் காணப்படும் முக்கியமான, எளிமையான வடிவியல் வடிவங்களிலும் செவ்ரான் காணப்படுகிறது. செவ்ரானின் வடிவத்தில், தலைகீழாக்கல் உட்பட்ட பல மாற்றங்கள் செய்யப்படலாம். செவ்ரானின் முனைகள் வெட்டப்பட்டு, பிளவுபட்ட முனைகளானது பார்ப்பதற்கு உடைந்த மரத்தின் துண்டு போல் காட்சியளிக்கும்போது, இது ஒழுங்கில்லாத கோணல்-மாணலான வடிவத்தைக் கொண்டிருக்கும். இதன் பெயர் ”எல்கேட்” (éclaté) என அழைக்கப்படுகிறது. இயல்பான அளவை விடச் சிறியதாகக் குறுக்கப்பட்ட செவ்ரோன், செவ்ரோனெல் (chevronel) எனப்படுகிறது.  

செவ்ரான் வரலாற்றின் தொடக்க காலத்தில் குறிப்பாக நார்மண்டியில் மரபுச் சின்னங்களாக தோன்றியது. ஸ்காண்டினேவியாவில் செவ்ரான் துடுப்பு மாதிாி அறியப்பட்டது; உதாரணமாக ஆரம்ப காலத்தில் இச்சின்னம் போர் வீரன் அர்மாந்தின் கரங்களில் தோற்றமளிக்கிறது.  

## முத்திரையின் தரம்
காமன்வெல்த் நாடுகள் அல்லது ஐக்கிய மாகாணங்களின் கோட்பாட்டைக் கவனிக்கும் பகுதிகளில், செவ்ரான்கள், இராணுவப் படைகளிலும் காவலர்களுக்கும் தரவரிசை பட்டியலிட ஒரு அடையாளமாகப் பயன்படுத்தப்படுகின்றன. செவ்ரான்கள் பொதுவாக தரவரிசைப்படி ஒன்று, இரண்டு, மூன்று என்று கொடுக்கப்படுகிறது. ஒன்று முதல் நான்கு செவ்ரான்கள் காவல் துறையில் சாதனை புாிந்த காவல் உதவி ஆய்வாளர்களுக்கு தரம் வாாியாக வழங்கப்படுகிறது.அமெரிக்கர்கள் பயன்பாட்டில், செவ்ரோன்கள் பொதுவாக கழுத்தை நோக்கி சுட்டிக்காட்டுவதாக அமைக்கப்பட்டிருக்கும்; காமன்வெல்த் பயன்பாட்டில் அவர்கள் வழக்கமாக கழுத்தில் இருந்து வெளி நோக்கி அமைந்திருக்கும்.  
காமன்வெல்த் மொழியில், செவ்ரான்களுக்கான சரியான சொல் "பட்டைகள்" என்று அழைக்கப்படுகிறது, தரவாிசையில் கோடுகளின் எண்ணிக்கையைப் பொறுத்து தரம் மதிப்பிடப்படுகிறது. அதனால், காவல் உதவி ஆய்வாளர்களுக்கு தரமானது மூன்று பட்டையுள்ள செவ்ரானால் மதிப்பிடப்படுகிறது. கனடா மற்றும் ஆஸ்திரேலிய படைகள் பெரும்பாலும் "கொக்கிகள்" என்று செவ்ரான்களைக் குறிப்பிடுகின்றன. டச்சு ஆயுதப்படைகளில் செவ்ரான்களை புனைப்பெயராக "வாழைப்பழங்கள்" என்று அழைக்கின்றனர்.  

## முத்திரையின் வேறு பயன்கள்
சில இராணுவத்தில், சிறிய செவ்ரான்கள் கீழ் இடது தோள்பட்டையில் அணியப்படுகிறது இது அவர்களின் பணிகால அளவைக் குறிப்பிடுகிறது. அமொிக்க இராணுவத்தில், வீரர்களின் சேவையானது கோடுகளைக் கொண்டு அளவிடப்படுகிறது. இஸ்ரேல் பாதுகாப்புப் படைகள் தங்கள் வாகனங்களில் அமைப்புசார் குறியீடாக பல்வேறு சார்புநிலைகளில் செவ்ரோன்களைப் பயன்படுத்துகின்றனர், குறிப்பாக அவர்கள் எந்த படைப்பிாிவைச் சார்ந்தவர்கள் என அறியப் பயன்படுகிறது.
# உல்ஹாஸ் பாட்டில்

**உல்லாஸ் படேல்** இவர்  சிவ சேனா கட்சியை சார்ந்த அரசியல்வாதி ஆவார். இவர் மகாராஷ்டிரா மாநில கோலாப்பூர் மாவட்டத்தை சார்ந்தவா். இவர் 13 வது மகாராஷ்டிரா சட்டப் பேரவையின் உறுப்பினா் ஆவார். அவர் சிவ சேனா கட்சியின் ஷிரோல் சட்டமன்ற தொகுதியிலிருந்து தோ்ந்தெடுக்கப்பட்ட உறுப்பினா் ஆவார்.  

## நிலைகள் நடைபெற்றது
- 2014: இல்  மகாராஷ்டிரா சட்டப் பேரவைக்கு தேர்ந்தெடுக்கப்பட்டார்

## மேலும் காண்க
- Hatkanangle Lok Sabha constituency
# சுரேஷ் கணபதி ஹால்வங்கார்

**சுரேஷ் கணபதி ஹால்வங்கார்** ஒரு இந்திய நாட்டை சார்ந்த அரசியல்வாதி ஆவார். இவர் பாரதிய ஜனதா கட்சியின் உறுப்பினராக உள்ளார்.. இவர்  இரண்டு முறை  மகாராஷ்டிரா சட்டப் பேரவையின் உறுப்பினராகத் தேர்ந்தெடுக்கப்பட்டார்..  

## தொகுதி
சுரேஷ் கணபதி ஹால்வங்காா் இரண்டு முறை இருந்து மகாராஷ்டிரா மாநிலத்தின் இகல்கரன்ஜி சட்டசபை தொகுதி தேர்ந்தெடுக்கப்பட்டார்.  

## நிலைகள் நடைபெற்றது
- மகாராஷ்டிரா சட்டப் பேரவை எம்எல்ஏ
- அலுவலக காலம்: 2009-2014 மற்றும் 2014-2019.

## தகுதி நீக்கம்
இவருக்கு எதிராக ஒரு மின் திருட்டு வழக்கில் மூன்று ஆண்டு சிறை தண்டனை பெற்றதால் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்  
## இதனையும் காண்க
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# அடி/விநாடி

**அடி/விநாடி** (*Foot per second*) (பன்மை: அடிகள்/விநாடி) என்பது வேகம் (திசையிலி),  திசை வேகம் (திசையன்) ஆகிய இரண்டிற்குமான அலகாகும். இவ்வலகு ஒரு விநாடியில் கடக்கப்படும் தூரத்தை அல்லது இடப்பெயர்ச்சியை அடிகளில் தருகிறது. அனைத்துலக முறை அலகுகளில் மீட்டர்/விநாடி என்ற அலகு பயன்படுத்தப்படுகிறது.  

சுருக்கமாக ஆங்கிலத்தில்  **fps** என வழங்கப்படுகிறது.  

## அலகு மாற்றங்கள்
| மீட்டர்/விநாடி | கிலோமீட்டர்/மணி | மைல்கள்/மணி | கடல் மைல்கள் | அடி/விநாடி |  |  |
| --- | --- | --- | --- | --- | --- | --- |
| 1மீட்டர்/விநாடி= | **1** | 3.6 | 2.236936 | 1.943844 | 3.280840 |  |
| 1கிலோமீட்டர்/மணி= | 0.277778 | **1** | 0.621371 | 0.539957 | 0.911344 |  |
| 1மைல்கள்/மணி= | 0.44704 | 1.609344 | **1** | 0.868976 | 1.466667 |  |
| 1கடல் மைல்கள்= | 0.514444 | 1.852 | 1.150779 | **1** | 1.687810 |  |
| 1அடி/விநாடி= | 0.3048 | 1.09728 | 0.681818 | 0.592484 | **1** | } |
# எத்தில் அயோடோ அசிட்டேட்டு


**எத்தில் அயோடோ அசிட்டேட்டு** *(Ethyl iodoacetate)* என்பது C<sub>4</sub>H<sub>7</sub>IO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எத்தில் அசிட்டேட்டு சேர்மத்திலிருந்து வழிப்பொருளாக இவ்வேதிச்சேர்மம் தருவிக்கப்படுகிறது. சாதாரண நிபந்தனை சூழல்களில் இது தெளிவான இளமஞ்சள் முதல் ஆரஞ்சு நிறம் கொண்ட நீர்மமாகக் காணப்படுகிறது.  

## பயன்பாடுகள்
பல ஆல்க்கைல் அயோடைடுகள் போல எத்தில் அயோடோ அசிட்டேட்டும் ஓரு நஞ்சாக இருந்தாலும் ஆல்க்கைலேற்றும் முகவராக பல கரிமத்தொகுப்பு வினைகளில் பயன்படுகிறது. மேலும் இது கண்ணீர்புகை குண்டு முகவராகவும் இது பயன்படுத்தப்படுகிறது.
# ராஜ்பாலா



**இராஜ்பாலா என்பவர்**  ஓர்  இந்திய அரசியல்வாதி ஆவார். பாரதிய ஜனதா கட்சியைச் சேர்ந்த இராஜ்பாலா   உத்தரப் பிரதேச மாநிலத்தின் மிலாக் சட்டமன்றத் தொகுதியில் இருந்து 2016 ஆம் ஆண்டு தேர்ந்தெடுக்கப்பட்டார்.  

## அரசியல் வாழ்க்கை
இராஜ்பாலா உத்திர பிரதேசத்தின் 17 வது சட்டமன்றத்தின் உறுப்பினராக உள்ளார் தற்போது இவர் பாரதிய ஜனதா கட்சி<nowiki/>யின் சார்பில் மிலாக் தொகுதி சட்டமன்ற உறுப்பினராக இருக்கிறார்  

## வகித்த பதவிகள்
| 01 | 2017 இல் | பதவியில் | உறுப்பினர்,17 ஆவது உத்தரப் பிரதேச சட்டமன்றம் | } |
| --- | --- | --- | --- | --- |

## மேலும் பார்க்க
- உத்தரப் பிரதேச சட்டமன்றம்
# சுஜித் மிச்செக்கார்

**சுஜித் மிச்செக்கார்** (யம்<span id="cxmwBQ" tabindex="0">: </span><span lang="mr" id="cxmwBQ" tabindex="0">सुजित मिणचेकर</span>  
)இவர் ஒரு ஒரு சிவ சேனா அரசியல்வாதி  ஆவார்.  இவர் தற்போது மஹாராஷ்டிரா மாநில கோலாபூர் மாவட்டத்தை சாா்ந்தவா்.  இவர் தற்போது என்ற முறையில் கோல்ஹாபூர் மாவட்டத்தின்  ஹட்கனன்களே விதான் சபா தொகுதியிலிருந்து தோ்ந்தெடுக்கப்பட்ட  ஒரு உறுப்பினர் சிவ சேனா சட்டமன்ற உறுப்பினர் ஆவார். இவர் மகாராஷ்டிரா சட்டப் பேரவைக்கு 2009 மற்றும் 2014 நடந்த தேர்தல்களில் தொடா்ச்சியாக இருமுறை வெற்றி பெற்றுள்ளாா்..  

## நிலைகள் நடைபெற்றது
- 2009: மகாராஷ்டிரா சட்டப் பேரவைக்கு தேர்ந்தெடுக்கப்பட்டார்  (முதல் முறை)
- 2014: மகாராஷ்டிரா சட்டப் பேரவைக்கு  மீண்டும் தேர்ந்தெடுக்கப்பட்டார் (2 வது முறை)

## பாா்வை
# கங்காரு கவனிப்பு



**கங்காரு கவனிப்பு** (*Kangaroo care*) அல்லது **சருமத்துடன் சரும(ம்) கவனிப்பு** என்பது பச்சிளம் குழந்தைகளை பெற்றோரின் சருமத்தின் மேல் வைத்து பாதுகாக்கும் முறையாகும். இது பொதுவாக குறைப்பிரசவம் அல்லது பிறப்பு எடை குறைவான குழந்தைகளுக்கு பயன்படுத்தப்படும் ஒரு நுட்பமாகும். பிறப்பு எடை குறைவான குழந்தைகள் தாழ்வெப்பநிலை பாதிக்கப்பட வாய்ப்பு அதிகமுள்ளத்தால் குழந்தையை சூடாக வைத்துக்கொள்ளவும், தாய்ப்பாலூட்டுவதை ஆரம்பிக்கும் இம்முறை உதவுகிறது. நுட்பம் மற்றும் தலையீடு என்பது 2003 ஆம் ஆண்டு முதல் உலக சுகாதார அமைப்பு மூலம் குறைந்த எடை கொண்ட குழந்தைகளுக்கு பரிந்துரைக்கப்பட்ட சான்று அடிப்படையிலான பராமரிப்பு ஆகும்.  

## குறைந்த எடை கொண்ட குழந்தைகள்
கங்காரு பராமரிப்பு என்பது முக்கியமாக வளங்கள் குறைவாக உள்ள நாடுகளில் "எடை குறைவாக பிறக்கும் குழந்தைகளுக்கான வழக்கமான பிறந்த குழந்தை பராமரிப்புக்கு பயனுள்ள மற்றும் பாதுகாப்பான மாற்றாகும்". கங்காரு கவனிப்பு இறப்பைக் குறைக்கிறது. மேலும் கூடுதல் ஆய்வுகள் தேவைப்பட்டாலும், வள வரையறுக்கப்பட்ட அமைப்புகளில் நோயுற்ற தன்மையையும் குறைக்கிறது. கங்காரு கவனிப்பு இறப்பைக் குறைக்கிறது. மேலும் கூடுதல் ஆய்வுகள் தேவைப்பட்டாலும், வள வரையறுக்கப்பட்ட அமைப்புகளில் நோயுற்ற தன்மையையும் குறைக்கிறது.  

கங்காரு பராமரிப்பு என்பது முன்கூட்டிய மற்றும் குறைந்த பிறப்பு-எடை கொண்ட குழந்தைகளுக்கு அதிக நன்மைகளை வழங்குகிறது. சாதாரண வெப்பநிலை, இதய துடிப்பு மற்றும் சுவாச விகிதம் அதிகரித்த எடை அதிகரிப்பு, மற்றும் குறைவான மருத்துவ சேவையில் பெற்ற நோய்த்தொற்றுகள் கொண்ட குழந்தைகளுக்கு இது மிகவும் உதவுகிறது.> கங்காரு பராமரிப்பு குழந்தைகளின் தூக்க முறைகளை மேம்படுத்த உதவுகிறது. மேலும் வயிற்று வலிக்கு ஒரு நல்ல தலையீடாக இருக்கலாம். முன்னதாக மருத்துவமனையில் இருந்து வெளியேறுவதும் சாத்தியமான விளைவுதான். இறுதியாக, கங்காரு பராமரிப்பு அடிக்கடி தாய்ப்பால் கொடுப்பதை ஊக்குவிக்க உதவுகிறது. மேலும் தாய்-குழந்தை பிணைப்பையும் மேம்படுத்துகிறது. சமீபத்திய முறையான மதிப்பாய்வின் சான்றுகள் வளங்கள் குறைவாக உள்ள அமைப்புகளில் வழக்கமான பிறந்த குழந்தை பராமரிப்புக்கு மாற்றாக கங்காரு தாய் பராமரிப்பைப் பயன்படுத்துவதை ஆதரிக்கிறது.  

## பெற்றோருக்கு நன்மை

கங்காரு பராமரிப்பு பெற்றோருக்கு நன்மை பயக்கும், ஏனெனில் இது இணைப்பு மற்றும் பிணைப்பை ஊக்குவிக்கிறது. பெற்றோரின் நம்பிக்கையை மேம்படுத்துகிறது. மேலும் பால் உற்பத்தி மற்றும் தாய்ப்பால் அளிப்பதின் நன்மையை ஊக்குவிக்க உதவுகிறது.  

## தந்தையர்
தந்தையால் நடத்தப்படும் கங்காரு பராமரிப்பு.]]  
குறைப்பிரசவம் மற்றும் முழு கால குழந்தைகளும் குழந்தையின் தந்தையுடன் வாழ்க்கையின் முதல் சில வாரங்களுக்கு தோலிலிருந்து தோல் தொடர்பு மூலம் பயனடைகின்றன. புதிய குழந்தை தந்தையின் குரலை நன்கு அறிந்து கொள்கிறது. மேலும் தந்தையுடனான தொடர்பு சிசுவை நிலைப்படுத்த உதவுகிறது. தந்தையுடன் குழந்தை பிணைப்பை ஊக்குவிக்கிறது என்று நம்பப்படுகிறது. குழந்தையின் தாய்க்கு அறுவைச் சிகிச்சை மூலம் பிரசவம் நடந்திருந்தால்,தாய் மயக்க மருந்திலிருந்து மீண்டு வரும்வரை தந்தை அவர்களின் குழந்தையை தோலில் இருந்து தோலுடன் தொடர்பு கொள்ள முடியும்.
# சத்யஜீத் பாட்டில்



**சத்யஜீத் பாட்டில்** , சிவ சேனாவைச் சார்ந்த அரசியல்வாதி ஆவார். மகாராட்டிர மாநில கோலாப்பூர் மாவட்டத்தைச் சார்ந்த இவர் தற்போது சட்டமன்ற உறுப்பினராக உள்ளார்.  

கோலாப்பூர் மாவட்டத்தில் உள்ளசாகுவாடி சட்டமன்றத் தொகுதியிலிருந்து தேர்ந்தெடுக்கப்பட்டார். மகாராஷ்டிரா சட்டமன்றத்திற்கு 2004 மற்றும் 2014 ஆகிய ஆண்டுகளில் நடந்த தேர்தல்களில் உறுப்பினராகத் தோ்தெடுக்கப்பட்டாா்.
# ராஜேஷ் விநாயக்ராவ் சிர்சாகர்



**ராஜேஷ் விநாயக்ராவ் சிர்சாகர்** , சிவ சேனா கட்சியைச் சார்ந்த அரசியல்வாதி ஆவார். மகாராட்டிர மாநில கோலாப்பூர் மாவட்டத்தைச் சார்ந்தவர். கோலாப்பூர் மாவட்டத்தில் உள்ள சட்டசபை தொகுதியில் இருந்து சட்டசபைக்கு தேர்ந்தெடுக்கப்பட்டார். 2009 மற்றும் 2014 ஆண்டுகளில் நடந்த மகாராட்டிர சட்டமன்ற தேர்தல்களில் வெற்றிபெற்றுள்ளார்.
# உட்கடல் பகுதி



ஐக்கிய நாடுகள் சபையின் கடல் சட்டத்தின்படி, **உட்கடல் பகுதி** (*Internal waters*) என்பது, ஒரு நாட்டின் ஆளுகைக்குட்பட்ட கடற்பரப்பின் அடிகோட்டுப் பகுதிக்கு அருகில் உள்ள நீர்ப்பரப்பு ஆகும். தீவுகள் இதில் சேராது. ஆறுகள், கால்வாய் போன்ற நீர்வழிகளும் சிறிய விரிகுடா பகுதிக்குள் இருக்கும் நீர்ப்பரப்பும் உட்கடல் பகுதிக்குள் அடங்கும்.  

ஒரு நாட்டிற்குள் இருக்கும் இறையாண்மை அதன் உட்கடல் பகுதிக்கும் பொருந்தும். ஒரு கடலோர நாடு, உட்கடல் பகுதி சார்ந்த சட்டம் இயற்ற, பயன்பாடுகளைக் கட்டுப்படுத்த, மற்றும் எந்த வளங்களையும் பயன்படுத்த அதற்கு அதிகாரம் உண்டு. நாடுகளுடன் ஒப்பந்தங்கள் இல்லையென்றால், வெளிநாட்டு கப்பல் உட்கடல் பகுதிக்குள் நுழைய அனுமதி இல்லை. குற்றமற்ற செல்வழிக்கும் கூட உரிமை இல்லாமல் இருப்பது தான் உட்கடல் பகுதி மற்றும் ஆளுகைக்குட்பட்ட கடற்பரப்புக்கும் உள்ள வேறுபாடு ஆகும். தீவு நாடுகளில் கடைகோடித் தீவு வரை உள்ள தீவு நீர், உட்கடல் பகுதி நீராக கருதப்படுகிறது, ஆனால் இதில் குற்றமற்ற செல்வழிக்கு அனுமதி தர வேண்டும், எனினும் தீவு நாடு குறிப்பிட்ட கடல் பாதைகளை இந்த நீரில் நியமிக்கலாம்.  

ஒரு வெளிநாட்டு கப்பல் உட்பகுதி நீருக்குள் நுழைய அனுமதிப் பெற்றிருந்தால், அது அந்நாட்டின் கடலோர சட்டத்திற்கு உட்பட்டது ஆகும். துறைமுகத்தில் நிகழ்த்தப்படும் குற்றம் மற்றும் அங்கே கப்பல் குழுவால் நிகழ்த்தப்படும் குற்றம் கடலோர நாட்டின் வரையறைக்குள் வருகின்றது. கடலோர நாடு கப்பலின் விவகாரங்களுக்குள் கப்பலின் தலைவரே உள்ளூர் அதிகாரிகளின் தலையீட்டை கோரினால், கடலோர நாட்டின் அமைதி மற்றும் பாதுகாப்பிற்கு ஆபத்து ஏற்பட்டால் அல்லது சுங்க விதியை செயல்படுத்த தலையிடலாம்.  

## பிணக்குகள்
ஒரு நீர் வழியை ஒரு நாடு தன் உட்கடல் பகுதி என்று உரிமை கோரினால், மற்ற நாடுகளில் அது சர்ச்சையை ஏற்படுத்தும். எடுத்துக்காட்டாக, கனடா வடமேற்கு வழித்தடத்தின் ஒரு பகுதியை தனது உட்கடல் பகுதி என்று உரிமை கோரியதால், ஐக்கிய அமெரிக்காவில் பிணக்கை ஏற்படுத்தியது.  

1994இல் உருவாக்கப்பட்ட கடல் சட்டத்தின் பன்னாட்டு தீர்ப்பாயத்திற்கு, பலநாடுகளுக்கு இடையில் நடைபெறும் கடல் சார்ந்த பிணக்குகளைத் தீர்க்கும் அதிகாரம் உண்டு.
# சந்திராதிப் நர்கே



**சந்திராதிப் நர்கே** , சிவ சேனா கட்சியைச் சார்ந்த அரசியல்வாதி ஆவார். மகாராட்டிரம், கோலாப்பூர் மாவட்டத்தைச் சார்ந்த இவர், தற்போது கர்வீர் சட்டசபை தொகுதியிலிருந்து தேர்ந்தெடுக்கப்பட்ட சிவசேனா கட்சியைச் சார்ந்த உறுப்பினர் ஆவார். இவர் மகாராட்டிர சட்டப் பேரவைக்கு 2009 மற்றும் 2014-ம் ஆண்டுகளில் நடந்த தேர்தல்களில் தொடா்ச்சியாக இருமுறை தேர்ந்தெடுக்கப்பட்டார்.  

## நிலைகள் நடைபெற்றது
- 2009: மகாராட்டிர சட்டப் பேரவைக்கு (முதல் முறை) தேர்ந்தெடுக்கப்பட்டார்
- 2014: மகாராட்டிர சட்டப் பேரவை (2 வது முறை) மீண்டும் தேர்ந்தெடுக்கப்பட்டார்
# அமல் மகாதிக்



**அமல் மகாதிக்**, பாரதிய ஜனதா கட்சியைச் சார்ந்த இந்திய அரசியல்வாதி ஆவார்.  

## தொகுதி
அமல் மகாதிக் என்பவர் முதல் முறையாக மகாராட்டிர சட்டப் பேரவைக்கு, கோலாப்பூர் தெற்கு தொகுதியிலிருந்து உறுப்பினராகத் தேர்ந்தெடுக்கப்பட்டார்.  

## நிலைகள் நடைபெற்றது
- மகாராட்டிர சட்டமன்ற உறுப்பினர்
- அலுவலகம்:2014-2019.

## குடும்பம்
அமல் மகாதிக்கின் தந்தை மகதேயோ மகாதிக் ஆவார். இவரது தந்தை மகாராட்டிர சட்டசபையில் இந்திய தேசிய காங்கிரசு கட்சியைச் சார்ந்தவர். அவரது உறவினர் தனஞ்சய் பீம்ராவ், கோலாப்பூர் மக்களவைத் தொகுதியில் உறுப்பினராக உள்ளார்.
# அபா ஆறு



**அபா ஆறு** அல்லது **ரியோ அபா** (*Rio Apa*) பராகுவே மற்றும் பிரேசிலில் ஓடும் ஆறு ஆகும். இது பராகுவே ஆற்றின் கிளை ஆறு ஆகும், பராகுவே ஆறு பரானா ஆற்றின் கிளை ஆறு ஆகும். பிரேசில் மாநிலமான மடோ குரோசோ டு சுலில் உள்ள அமாம்பாய் மலைகளில் அபா ஆறு உருவாகிறது. பிரேசில் மற்றும் பராகுவே நாடுகளுக்கு இடையே அபா ஆறு எல்லையாக உள்ளது.  

அபா ஆற்றின் முக்கிய கிளை ஆறுகள் வலது பக்கத்திலிருந்து பாய்கிறது. இதில் குறிப்பிடத்தக்கவை அர்ரோயோ எச்ரெல்லா, பிரபுகு, கரகோல் மற்றும் பெரிடிடோ ஆறுகள் ஆகும்
# குற்றமற்ற செல்வழி

**குற்றமற்ற செல்வழி** (*Innocent passage*), என்பது கடல் சட்டத்தின் ஒரு கருத்தாகும். இக்கருத்தின்படி ஒரு கப்பல் ஆளுகைக்குட்பட்ட கடற்பரப்பின் வழியே மற்றொரு நாட்டை, சில கட்டுபாடுகளுக்கு உட்பட்டு செல்ல அனுமதிக்கும். ஐக்கிய நாடுகள் சபையின் கடல் சட்ட சாசனம் குற்றமற்ற செல்வழியை இவ்வாறு வரையறுக்கின்றது.  

கடலோர நாட்டின் அமைதி, நல் ஒழுங்கு அல்லது பாதுகாப்பு இவற்றில் தப்பெண்ணம் இல்லாது இருக்கும் வரை செல்வழி குற்றமற்றதாக இருக்கும்.  

குற்றமற்ற செல்வழி கடலோர நாட்டின் ஆளுகைக்குட்பட்ட கடற்பரப்பின் உரிமை கோருதலுடன் ஒத்துப்போகின்றது, நேரிடையாக போட்டிபோடும் கடற்பயண சுதந்திரம் போல இது இல்லை..  
1958 -ஆம் ஆண்டு நெறிமுறைப்படுத்தப்பட்டு மற்றும் 1982-இல் உறுதிப்படுத்தப்பட்டது..
# சீரியம் அசிட்டைலசிட்டோனேட்டு



**சீரியம் அசிட்டைலசிட்டோனேட்டு** *(Cerium acetylacetonate)* என்பது Ce(C<sub>5</sub>H<sub>7</sub>O<sub>2</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது அசிட்டைலசிட்டோனின் சீரிய அணைவு ஆகும்.  

## பயன்கள்

நுண்துளை நுண்படிக சீரியம்(IV) ஆக்சைடு உருவாக்கும் கரைசல்-கூழ்மச் செயல்முறையில் சீரியம் அசிட்டைலசிட்டோனேட்டு பயன்படுத்தப்படுகிறது. சீரியம் நைட்ரேட்டு, அசிட்டேட்டு, அசிட்டைலசிட்டோனேட்டு போன்றவை சீரியத்திற்கான ஆதார மூலங்களாக இருக்க முடியும். ஆனால் சீரியம் அசிட்டைலசிட்டோனேட்டின் தனித்துவப் பண்பு இவ்விளைவை கொடுக்கிறது. நிலைப்படுத்தும் ஐதரோகார்பன் சங்கிலியின் பிணைப்பு நீளத்திற்கு ஏற்ப இறுதி விளைபொருளின் படிக அமைப்பும் சிறிய அளவும் அமைகிறது. சீரியத்தின் மற்ற இரண்டு ஆதார மூலங்களும் இதற்கு எதிராக அமைகின்றன. நிலைப்படுத்தியிலுள்ள ஐதரகார்பனின் குறுகிய பிணைப்பு நீளம் கரைசலிலுள்ள சீரியம்(IV) ஆக்சைடு துகள்கள் கூழ்மமாக உறைவதைத் தடை செய்கின்றன .  

கடோலினியம் அசிட்டைலசிட்டோனேட்டுடன் சேர்த்து கடோலினியக் கலப்பு சீரிய கூழ்மத்தூள் தயாரித்தலிலும் சீரியம் அசிட்டைலசிட்டோனேட்டு பயன்படுத்தப்படுகிறது. இவையே கரைசல் கூழ்மச் செயல்முறையில் முன்னோடிச் சேர்மங்களாகும் .
# பிரம்மீஸ்வரன் கோயில்

**பிரம்மீஸ்வரன் கோயில்** என்பது தென்னிந்தியாவிலுள்ள, கேரள மாநிலத்தில், பாலக்காடு மாவட்டத்தில் உள்ள ஒரு இந்து கோவிலாகும். இது பாலக்காடு நகரத்திலிருந்து 25 கி.மீ. தூரத்தில் கரிம்புழா என்ற கிராமத்தில் அமைந்துள்ளது  

பழைய கோவிலானது சிறிது காலம் அதாவது 2001 ஆம் ஆண்டின் பிற்பகுதி வரை கவனிக்கப்படாமல் இருந்தது. கரிம்புழாவில் உள்ள சாலப்புரத்து தரவாடை சேர்ந்த ஒரு நாயர் குடும்பம், சிவனை வணங்க வந்துள்ளது. இக்குடும்பம் இவ்வாலயத்தை புதுப்பித்தது. இப்பணி முடிவடைய கிட்டத்தட்ட மூன்று ஆண்டுகள் ஆனது. சாலப்புரத்துக் குடும்பத்தின் உறுப்பினர்களில் தொழிலதிபரான திரு. ஜி. ஜி. மேனன் என்பவரும் புகழ்பெற்ற மலையாள சினிமா கலைஞரான திரு ரவி மேனன் என்பவரும் புதுப்பிக்கும் பணியில் ஈடுபட்டனர்.
# அனந்த பசுதேப கோவில்



**ஆனந்த பசுதேப கோவில்** *Ananta Basudeba temple* கிருஷ்ணர் கோவிலாகும். இது மேற்கு வங்கத்தில் ஹூக்ளி மாவட்டத்தில் பன்ஷெபீரியாவில் உள்ள ஹங்ஷேஷ்வரி கோவில் வளாகத்தில் அமைந்துள்ளது.  இக்கோவில் ராஜ ரமேஸ்வர தத்தாவால் 1679 ஆம் ஆண்டில் கட்டப்பட்டது. இக்கோயில் சுவர்களில் நேர்த்தியான களிமண் வேலைப்பாடுகள் செய்யப்பட்டுள்ளது. இது பாரம்பரிய ஈகா-ராட்னா பாணியில் கட்டப்பட்டுள்ளது. கோவிலின் கோபுரம் எண்கோணத்தில் அமைந்துள்ளது.  . இக்கோவிலின் களிமண் வேலைப்பாடுகள்  மகாபாரதம், ராமாயணம் மற்றும்  கிருஷ்ண லீலைகளை சித்தரிக்கின்றன.
# விமலேசுவர் கோயில்

**விமலேசுவர் கோயில்** (*Vimleshwar Temple*) இந்தியாவின் கோவா மாநிலத்தில் உள்ள சாங்கியும் தாலுகாவின் ரிவோனா கிராமத்தில் அமைந்துள்ளது. சிவலிங்க வடிவில் வழிபடப்படும் விமலேசுவர் சிவனின் ஒரு வடிவம் ஆகும். இது ஒரு சுயம்பு லிங்கமுமாகும். சிவலிங்கம்  
விமலேசுவர் கோவில் இந்தியாவின் கோவா மாநிலத்திலுள்ள சுன்கெம் தலாக்காவின் ரிவோனா கிராமத்தில் அமைந்துள்ளது. விமலேசுவர் சிவன் லிங்க வடிவில் வழிபடப்படுகிறது. இது ஒரு "சுயம்பு" லிங்கமாகும்.  

ரிவொன்னோவின் பிரபு தேசாய் குடும்பம் மற்றும் 'ரிவோங்கர்' அல்லது 'ரெவங்கர்'  குடும்ப பெயர் கொண்ட அந்தணர்கள் இக்கோயிலின் அறங்காவலர்களாக இருந்தனர்.  

## மற்ற தெய்வங்கள்
- கமலேசுவர்
- மகாலட்சுமி
- மாருதி
- புருஷ்
- இரவலநாத்து

## முக்கிய விழாக்கள்
- தசரா
- கலோ
- பின்டிகோட்சவ்
- சிக்மோ
- சிவராத்திரி
# அருங்கால்


**அருங்கால்** (*Arungal*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் தாலுக்காவில் உள்ள ஒரு கிராமம் ஆகும்.  

## மக்கள்தொகை
மக்கள்தொகை கணக்கெடுப்பின் படி, அருங்கால் கிராமத்தில் 1435 ஆண்கள் 1433 பெண்கள் என மொத்தம் 2868 பேர் இருந்தனர்.
# பூனைக்கு பிடித்தமான செடி


## பெயர்க்காரணம்
இத்தாவரத்திற்கு **கேட்னிப்** மற்றும் **கேட்மின்ட்** என்ற பெயர்கள் மூன்றில் இரண்டு பங்கு பூனைகள் அதன் மீது கொண்டிருக்கும் தீவிர ஈர்ப்பு மற்றும் அந்த தாவரத்திற்க்கு ஆற்றும் எதிர்வினை போன்றவற்றால் பெயரிடப்பட்டுள்ளது. கேட்னிப் தாவரமானது சில மூலிகை தேநீர் தயாரிக்க பயன்படும் மூலப்பொருளாகவும் உள்ளது, மேலும் இதன் மயக்க மருந்து மற்றும் தளர்வு பண்புகளுக்காக மதிப்பிடப்படுகிறது.  

### செடியின் அமைவு

இதாவரம் 2 முதல் 3 அடி உயரம் வளரக்கூடியதாகும். இதய வடிவத்தில் இருக்கும் இதனுடைய இலையும், தண்டும் வாசனை உடையது. இதன் வாசனை பூனைக்கு மிகவும் பிடித்தமானது.குறிப்பாக இதன் காய்ந்து போன இலையின் வாசனையால் பூனைகள் வசீகரிக்கப்படும் மேலும் இதனுடைய வாசனையை வைத்து சிறுத்தை, புலி போன்ற பூனை வகையைச் சேர்ந்த விலங்குகளை பிடிக்க முடியும். இந்த செடியின் வாசனை பூனைகளை கவர்ந்திழுப்பதால் இதனை **பூனையை வசீகரிக்கும் செடி** என்றும் அழைக்கிறார்கள்.  

இத்தாவரம் சிறிய, இருமுனை மலர்களும் மிகுந்த மணம் கொண்டவை மற்றும் இளஞ்சிவப்பு நிறத்தில் அல்லது வெளிர் ஊதா நிறத்தின் மெல்லிய புள்ளிகளுடன் வெள்ளை நிறத்தில் இருக்கும்..  

## பயன்கள்

நெபெட்டா கேட்டேரியா மலர்தோட்டங்களில் பயன்படுத்த, ஒரு அலங்கார தாவரமாக பெரும்பாலும் பயிரிடப்படுகிறது. மேலும் பூனைகள் மற்றும் பட்டாம்பூச்சிகளை வளர்ப்பவர்கள், இதன் ஈர்க்கும் குணங்களுக்காகவும் வளர்க்கப்படுகிறது. இந்த எண்ணெய் பூச்சிகளுக்கு, குறிப்பாக கொசுக்கள், கரப்பான் பூச்சிகள் மற்றும் கரையான்கள் ஆகியவற்றிற்கு எதிராக மிகவும் பயனுள்ள இடஞ்சார்ந்த விரட்டியாகும்.  

இதனுடைய காய்ந்த இலையை மூலிகை தேநீர் தயாரிக்க பயன்படுத்துகிறார்கள். காரத்தன்மை உடைய இந்த தேநீர் சுறுசுறுப்பை ஏற்படுத்துகிறது.
# குதிக்கும் காய்கள்



**செபாஸ்டியானியா**(*Sebastiania*) எனவும் **குதிக்கும் காய்கள்** எனவும் அறியப்படும் இது 1821 இல் முதன்முதலில் விவரிக்கப்பட்ட ஆமணக்கு குடும்பத்தில் பூக்கும் தாவரங்களின் ஒரு வகையாகும். இது அரிசோனா மற்றும் மேற்கிந்தியத் தீவுகள் தெற்கிலிருந்து உருகுவை வரை வடக்கு மற்றும் தென் அமெரிக்காவை பூர்வீகமாகக் கொண்டது.  

2020 ஆம் ஆண்டு நிலவரப்படி ஐக்கிய இராச்சியங்களின் மாவட்டத்தின் கியூவிலுள்ள உலகத் தாவரங்கள் இணைநிலை என்ற தரவுதளம் இந்த இனத்தில் 60 இனங்கள் உள்ளதாக ஏற்றுக்கொள்கிறது. இந்த இனத்தில் முன்னர் சேர்க்கப்பட்ட பல இனங்கள் இப்போது ஆக்டினோஸ்டெமோன், பொனானியா, கிரிஸான்டெல்லம், டென்ட்ரோகூசின்சியா, டிடாக்சிஸ், டிட்ரிசினியா, ஜிம்னாந்தஸ், மைக்ரோஸ்டாச்சிஸ், ஃபிலாந்தஸ், சேபியம் மற்றும் ஸ்டிலிங்கியா போன்ற வகைகளில் வைக்கப்பட்டுள்ளன.  

### மரத்தின் அமைவு
இது ஒரு குறு மரமாகும். இதிலிருந்து பால் வருகிறது. இப்பால் அதிக விசத்தன்மை உடையது. இதனுடைய விதை மிகவும் பிரபலமானது. இதன் விதை அவரை விதைபோல் உள்ளது. இவ்விதையின் உள்ளே கார்போகேப்சா சால்டிடன்ஸ் என்கிற அந்துப் பூச்சியின் புழு வாழ்கிறது. விதையின் ஓடு சூடு ஏறும் போது விதையின் உள்ளே உள்ள புழுவிற்கு சூடு படுவதால் புழு சுருங்கி உடலை நீட்டுவதால் விதை குதித்து கொண்டு இருப்பதால் இவ்விதையை குதிக்கும் விதை என்கின்றனர். இப்படி வித்தியாசமான செயல் நடப்பதால் இவ்விதையை வெளிநாடுகளுக்கு ஏற்றுமதி செய்கின்றனர்ட். இதை விலை கொடுத்தும் வாங்குகிறார்கள். இதன் பூ பூக்கும் போது பூவில் அந்து பூச்சி முட்டையிடுகிறது. பிறகு காய் உண்டாகும்போது அதனுள்ளே புழுக்கள் உண்டாகிவிடும். இச்சாதியில் 75 இனங்கள் உள்ளன. ஆனால் இந்த இன விதை மட்டுமே குதிக்கிறது.  

## மேற்கோள்
# கடின விதை


**ஆர்க்டிக் கடின விதை** ***(Lupinus arcticus)*** பருப்பு (Fabaceae) குடும்பப் பூக்கும் தாவர இனமாகும். இது பொது வழக்கில் **ஆர்க்டிக் கடின விதை** அல்லது **துணை ஆல்பைன் கடினவிதை** என வழங்குகிரது. இது வட அமெரிக்கத் தாயகத் தாவரமாகும். இது வட அமெரிக்காவின் வடமேற்குப் பகுதியில் வட ஓரிகான் முதல் அலாசுகா வரையும் கிழக்கில் நுனாவட் வரையிலும் பரவியுள்ளது. பிரித்தானியக் கொலம்பியாவில் நிலவும் பொது காட்டுப் பூவாகும்.  

## வகைப்பாடு
தாவரவியல் பெயர் : லூபின்னசு ஆர்டிக்கசு(Lupinus arcticus)  

குடும்பம் : லெகுமினோசுயே (Leguminosae)  

## இதரப் பெயர்
**லூப்பைன்**  

## செடியின் அமைவு

இச்செடி பனிக்கட்டி நிறைந்துள்ள (ஆர்க்டிக்) வடமுனைப் பகுதியில் வளர்கிற சிறிய செடி ஆகும். துருவப்பகுதிகளில் உள்ள சிறு விலங்குகள் இதன் விதைகளை உண்ணுகின்றன. இவ்விதையின் உறை மிகக் கடினமானது. உலகில் உள்ள விதைகளில் மிகவும் கெட்டியானதும், கடினமானதும் இவ்விதையே எனக் கருதப்படுகிறது. விதைகள் முளைப்பதற்கு ஓய்வு என்பது அவசியம். சில விதைகள் ஒரு சில நாட்களில் முளைக்கவேண்டும். சில பல மாதங்கள், பல ஆண்டுகள் கழித்து முளைக்கின்றன. விதைகளில் முளைப்பு திறனைப் பொறுத்தவரை லூபின்னசு விதைகள் மிகவும் வியப்பைத் தருகின்றன. கனடாவில் உறைபனியில் இருந்து எடுக்கப்பட்ட விதை முளைத்துள்ளது. இந்த விதையின் வயது 15,000 ஆண்டுகள் ஆகும். 1967 ஆம் ஆண்டு வடமுனைப் பகுதியில் இருந்து எடுக்கப்பட்ட விறைத்து போன விதை 48 மணி நேரத்தில் முளைத்துள்ளது. இதன் வயது 10,000 ஆண்டுகள் ஆகும். பனி உருகும்போது சரியான சூழ்நிலைக் கிடைத்தாலும் இவ்விதை உடனே முளைத்துவிடுகிறது. இதில் 300 இனச்செடிகள் உள்ளன..
# சேது லெக்குமிபாய் அரசு மேல்நிலைப் பள்ளி, நாகர்கோவில்

**சேது லெக்குமிபாய் அரசு மேல்நிலைப் பள்ளி** (சுருக்கமாக எஸ். எல். பி. அரசு மேல்நிலைப் பள்ளி) என்பது தமிழ்நாட்டின், கன்னியாகுமரி மாவட்டம், நாகர்கோவிலில் உள்ள ஒரு பள்ளி ஆகும்.  
## வரலாறு
இப்பள்ளி கட்டடம் திருவிதாங்கூர் சமஸ்தானத்தின் கட்டிடக் கலைக்கும் சான்றாக திகழ்கிறது. 1860ம் ஆண்டில் அகஸ்தீஸ்வரம் தாலுகா பள்ளிக்கூடம் என்னும் பெயரில் சுசீந்திரம் அருகில் உள்ள ஆஸ்ரமத்தில் தொடங்கப்பட்டது. தொடர்ந்து கோட்டாறு அரசு மகளிர் பள்ளியில் இருந்தது. திருவிதாங்கூர் சமஸ்தானத்தை ராஜா சித்திரை திருநாள் பாலராமவர்மாவின் பிரதிநிதியாக ஆட்சி நடத்திய சேது இலக்குமிபாய் மகாராணியாக இருந்தபோது இக்கட்டிடம் உருவானது. 28.11.1928 ஆம் ஆண்டு முதல் இக்கட்டிடத்தில் செயல்பட்டு வரும் இப்பள்ளி, 1978ம் ஆண்டு மேல்நிலைப் பள்ளியாக தரம் உயர்ந்தது.  
## பள்ளியின் நிலை
இப்பள்ளி 18 ஏக்கர் 42 சென்ட் பரப்பளவிலான இடத்தைக் கொண்டதாக உள்ளது. ஆங்கில எழுத்தான ‘E’ வடிவில் காட்சியளிக்கும் இந்த கட்டிடம் தொன்மையான பல வரலாறுகளின் சாட்சியாக உள்ளது. எஸ். எல். பி. அரசுப் பள்ளியில் 6 முதல் 12ம் வகுப்பு வரை வகுப்புகள் உள்ளன. 2017 ஆண்டு நிலவரப்படி இப்பள்ளியில் 1,671 மாணவர்கள், 56 ஆசிரியர்கள். 7 அலுவலக பணியாளர்கள், கூடுதலாக பெற்றோர் ஆசிரியர் கழகத்தின் சில ஆசிரியர்களோடு இப்பள்ளி இயங்கி வருகிறது.  
## நூலகம்
எஸ்.எல்.பி. பள்ளியின் நூலகத்தில் மொத்தம் 16,855 புத்தகங்கள் உள்ளன. இதில் 18ம் நூற்றாண்டில் வெளிவந்த புத்தகங்களும் அடங்கும்.
# அரசு பார்வையற்றோர் நடுநிலைப் பள்ளி, சேலம்

**பார்வையற்றோர் அரசு நடுநிலைப்பள்ளி** என்பது தமிழ்நாட்டின், சேலம் மாவட்டம், சேலம் செவ்வாய்பேட்டை, பங்களா தெருவில் அமைந்துள்ள பார்வையற்ற மாணவர்களுக்கான ஒரு சிறப்புப் பள்ளி ஆகும்.  

## வரலாறு
இப்பள்ளி 1949 ஆண்டில் பார்வையற்றவர்களுக்காகத் தொடங்கப்பட்ட ஒரு சிறப்புப் பள்ளியாகும். இது தமிழகத்தில் பார்வையற்றவர்களுக்காக தொடங்கப்பட்ட இரண்டாவது பள்ளி என்ற சிறப்புக்குறியது. தஞ்சாவூரில் பார்வையற்றோருக்கான அரசு மேல்நிலைப் பள்ளியும், சென்னையில் அரசு ஆண்கள் மேல்நிலைப் பள்ளியும், திருச்சியில் அரசு பெண்கள் மேல்நிலைப் பள்ளியும் உள்ளன. சேலம், புதுக்கோட்டை, மதுரை நகரங்களில் பார்வையற்றோருக்கான அரசு நடுநிலைப் பள்ளிகள் உள்ளன. சிவகங்கை, கடலூர், தருமபுரி, கோவை ஆகிய நகரங்களில் பார்வையற்ற மாணவர்களுக்கான தொடக்கப் பள்ளிகள் உள்ளன.  
## பள்ளியின் நிலை
இங்கு ஒன்றாம் வகுப்பு முதல் எட்டாம் வகுப்புவரை வகுப்புகள் உள்ளன. மாணவர்களுக்கு உணவு, உடை போன்றவை இலவசமாக வழங்கப்படுகின்றன. இப்பள்ளியில் 2017 ஆம் ஆண்டைய நிலவரத்தில் 45 மாணவ, மாணவியர் பயின்றனர். இங்கு நான்கு ஆசிரியர்கள் தற்போது பணியில் உள்ளனர்.
# கோமபுரம்


**இந்தியா, தமிழ்நாடு, புதுக்கோட்டை மாவட்டம்,கந்தரவக்கோட்டை வட்டம், கோமபுரம்  ** ஒரு கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி,கோமபுரம்  மொத்த மக்கள் தொகை  
2043  அதில் 1064 ஆண்கள்  மற்றும் 979 பெண்கள்.  மொத்த  
மக்கள் தொகையில் 1100 பேர் கல்வி அறிவு பெற்றவர்கள்.
# இருப்பு அருவி



**இருப்பு நீர்வீழ்ச்சி** (ஆங்கிலம்: *Irupu Falls*; கன்னடம்: *ಇರ್ಪು ಜಲಪಾತ*) கேரள மாநிலத்தின் வயநாடு மாவட்டத்தின் எல்லையில் கர்நாடகாவின் குடகு மாவட்டத்தில் பிரம்மகிரி மலைத்தொடரில் அமைந்துள்ளது. நாகர்ஹோளே தேசிய பூங்காவிற்குச் செல்லும் நெடுஞ்சாலையில் விராசுப்பேட்டையிலிருந்து 48 கி.மீ. தொலைவில் அமைந்துள்ள இந்நீர்வீழ்ச்சி ஒரு நன்னீர் நீர்வீழ்ச்சியாகும். இந்த நீர்வீழ்ச்சியிலிருந்து இலட்மண தீர்த்த ஆறு தொடங்கி கிருஷ்ணராசசாகர ஏரியில் காவிரி ஆற்றுடன் இணைவதால், இது இலட்மண தீர்த்த நீர்வீழ்ச்சி எனவும் அழைக்கப்படுகிறது.  

தெற்கு குடகிலுள்ள பிரம்மகிரி சிகரத்திற்கு இந்த நீர்வீழ்ச்சிப் பகுதியிலிருந்து ஒரு வனப் பாதை செல்கிறது. இருப்பு நீர்வீழ்ச்சி ஒரு முக்கிய சுற்றுலா அம்சமாகவும், ஒரு புனித யாத்திரை இடமாகவும் உள்ளது. ஒரு புகழ்பெற்ற சிவன் கோவிலான இராமேசுவர கோயில், இலட்சுமண தீர்த்த ஆற்றின் கரையில் அமைந்துள்ளது இந்த புராணத்தின் காரணமாக, இது பாவங்களைத் தீர்க்க வல்லது என்று நம்பப்படுகிறது. சிவராத்திரி நாளில் ஆயிரக்கணக்கான பக்தர்கள் வருகை தருகின்றனர்.  

## இடத்திற்குச் செல்ல
மழைக்காலங்களில் இந்த நீர்வீழ்ச்சி அதன் முழு கொள்ளவையுடன் பார்ப்பதற்கு கண்கொள்ளாக் காட்சியாக அமையும். இவ்விடத்திற்கு இருப்பு பாதை வழியாக பெங்களூரிலிருந்து 260 கிலோமீட்டர் தூரத்திலும், மைசூர் நகரிலிருந்து 120 கி.மீ. தொலைவும் 48 கி.மீ விராசுப்பேட்டையிலிருந்தும் பயணிக்கலாம். ஸ்ரீமங்களத்துக்குப் பிறகு கோட்டா சாலையில் இருந்து கோனிகோபாலிலிருந்து நாகர்ஹோளே தேசிய பூங்காவிற்கு செல்லும் நெடுஞ்சாலை வழியாக இந்த நீர்வீழ்ச்சிக்கு வருகை தரலாம்.  

### வான்வழியாக
- மைசுர் விமான நிலையத்தில் இருந்து 113 கி.மீ துரத்தில் அடையலாம்.
- கோழிக்கோடு பன்னாட்டு வானூர்தி நிலையத்தில் இருந்து 146 கி.மீ துரத்தில் உள்ளது.

## வேறு பார்க்க வேண்டிய இடங்கள்
- அப்பே அருவி
- ஜோக் அருவி

## மேலும் அறி
- இந்தியாவில் உள்ள நீர்விழ்ச்சிகள்
# தாந்தனி


**இந்தியா, தமிழ்நாடு,புதுக்கோட்டை மாவட்டம், அறந்தாங்கிவருவாய் தொகுதி,      ஒரு தந்தாணி Thanthani **  கிராமம் ஆகும்  

## மக்கள்தொகை
2001census, Thanthani had a total population of 838 with 437 males and 401 females. Out of the total population 609 people were literate.
# சாத்தோடி அருவி

**சாத்தோடி அருவி** (*Sathodi Falls*) இந்தியாவில் உள்ள ஒரு அருவியாகும், இது கருநாடகம் மாநிலம் உத்தர கன்டா மாவட்டம் எல்லூபூரிலிருந்து 32 கி.மீ. தொலைவில் உள்ளது. இது சுமார் 15 மீட்டர் (49.2 அடி) உயரம் கொண்டது. இந்த ஓடை கொடசல்லி அணையின் பின்புறத்தில் காளி ஆற்றின் கரையில் பாய்ந்து செல்கிறது .  

இது எல்லூரிலிருந்து சுமார் 25 கி.மீ. துரத்தில் உள்ளது. நீர்வீழ்ச்சியிலிருந்து 5 கிலோமீட்டர் தொலைவில் இருக்கும் கும்பரல் வரை சாலை மிதமானதாக இருக்கும்; மீதமுள்ள 5 கி.மீ. அது சிறிய பரிதாபமான நிலையில் உள்ளது. சாலை பணி முன்னேற்றம் அடைந்து 2017 ஆம் ஆண்டின் இறுதியில் முடிக்கப்படும் என எதிர்பார்க்கப்படுகிறது.
# நைட்ராக்சிலிக் அமிலம்

**நைட்ராக்சிலிக் அமிலம்** (Nitroxylic Acid) அல்லது ஐதரோநைட்ரசு அமிலம் ஒரு நிலைத்தன்மையற்ற, ஒடுக்கப்பட்ட ஆக்சோநைட்ரசன் அமிலம் ஆகும். இதன் மூலக்கூறு வாய்ப்பாடு H<sub>4</sub>N<sub>2</sub>O<sub>4</sub> ஆகும். இதில் உள்ள நைட்ரசனானது +2 ஆக்சிசனேற்ற நிலையைக் கொண்டுள்ளது. இதன் தொடர்புடைய எதிர் மின்னயனி நைட்ராக்சிலேட்  அயனி N<sub>2</sub>O4−  
4 அல்லது  NO2−  
2   ஆகும்.  

எட்வர்ட் பெட்போர்ட் மேக்சுடெட் என்பவர் திரவ அம்மோனியா<nowiki/>வில் உள்ள  சோடியம் நைட்ரைட்டை மின்னாற்பகுப்பு செய்யும் போது நைட்ராக்சிலிக் அமிலம் இருப்பதற்கான முதல் குறிப்பு உணரப்பட்டது. எதிர்மின்வாயில் பிரகாசமான மஞ்சள் நிறமுள்ள பொருள் சேகரமாகத் தொடங்கியது. இதை மேக்சுடெட் டைசோடியம் நைட்ரைட் என அழைத்தார்.  இந்த டைசோடியம் நைட்ரைட்டானது சோடியம் மற்றும் சோடியம் நைட்ரேட்டின் அம்மோனியக் கரைசல்களை, முற்றிலும் நீரே இல்லாத சூழ்நிலையில் கலப்பதன் மூலமும் பெறப்பட்டது.  டைசோடியம் நைட்ரைட்டானது நீருடன் வினைபுரிந்து சோடியம் நைட்ரைட், சோடியம் ஐதராக்சைடு மற்றும் நீரியத்தைத் தருகின்றது. டைசோடியம் நைட்ரைட்டைத் தயாரிப்பதற்கான வேறு முறைகளில், அம்மோனியம் நைட்ரேட்டுடன் சோடியத்தை வினைபுரியச் செய்வது, சோடியம் நைட்ரேட்டு கரைசலை மின்னாற்பகுப்பு செய்வது ஆகியவை அடங்கும். டைசோடியம் நைட்ரைட்டானது மிகவும் வெடிக்கக்கூடிய தன்மை உடையதாக இருப்பதால், இதனைத் தயாரிக்கும் சோதனை முயற்சியில் ஈடுபட்டவர்கள் தங்களது ஆய்வக உபகரணங்கள் அல்லது கண்ணாடிப் பொருட்கள் உடைவதை அதிகம் சந்திக்க நேரிட்டது. டைசோடியம் நைட்ரைட்டானது ஆக்சிசன் மற்றும் கார்பனீராக்சைடுடன் வெடிச்சத்தத்தை உருவாக்கும் வகையில் வினைபுரியும் தன்மை உடையவை. இந்தப் பொருளானது தற்போது சோடியம் நைட்ராக்சிலேட் என அழைக்கப்படுகிறது.  இதன் CAS எண்ணானது  13968-14-4 ஆக உள்ளது.  

இலித்தியம் சோடியம் நைட்ராக்சிலேட்டும்  LiNaNO<sub>2</sub> கிடைக்கிறது. இது 130°செ வெப்பநிலையில் வெடிக்கிறது.  

நைட்ராக்சிலிக் அமிலமானது நைட்ரசு அமிலத்தை யூரோப்பியம்<sup>2+</sup> அயனியால் ஒடுக்கப்படும் போது தயாரிக்கப்படலாம்.
# செவ்ரான் பட்டாம்பூச்சிமீன்


**செவ்ரான் பட்டாம்பூச்சி மீன்** (*Chevron Butterflyfish*)(*கீட்டோடான் திரைபேசியாலிசு*) என்பது முக்கோண வடிவ அல்லது ஆங்கில எழுத்தான வி-கோடுள்ள பட்டாம்பூச்சி மீன் என்பதாகும். இது இந்திய-பசிபிக் கடல் பகுதியில் காணப்படும் பட்டாம்பூச்சி மீன்களின் ஒரு சிற்றினமாகும். இம்மீன் கீடோடோண்டிடே எனும் குடும்பத்தைச் சார்ந்தது. செவ்ரான் பட்டாம்பூச்சி மீனை முலாம்பழம் பட்டாம்பூச்சி, மூன்று-கோடுகள் கொண்ட பட்டாம்பூச்சி அல்லது மூன்று-பட்டை பட்டாம்பூச்சி ஆகியவற்றுடன் குழப்பக்கூடாது.  

## விளக்கம்
செவ்ரான் பட்டாம்பூச்சி மீன், இருண்ட செங்குத்து ஆங்கில எழுத்தான வி வடிவ அடையாளங்களுடன் ஒப்பீட்டளவில் நீளமான வெளிறிய உடலைக் கொண்டுள்ளது. மஞ்சள் பின்புற விளிம்புடன் கருப்பு நிறத்தில் வால் காணப்படும். வெளிர் விளிம்புகளுடன் ஒரு கருப்பு பட்டை உள்ளது. இது கண் வழியாக செல்கிறது. இளம் மீன்களில் கருப்பு நிற செங்குத்து பட்டை ஒன்று உள்ளது, இது முதுகுத் துடுப்பின் பின்புறத்திலிருந்து, உடலின் பின்புறம் குதத் துடுப்புகளின் பின்புறம் வரை செல்கிறது. இம்மீன்கள் மஞ்சள் நிற வால் அடிப்பகுதியுடன் மார்புத் துடுப்புகளைக் கொண்டுள்ளது. முதுகுத் துடுப்பில் 13-15 முள் எலும்புகளும் 14-16 மென்மையான கதிர்களும் உள்ளன. குதத் துடுப்பில் 3-5 முள்கெலும்புகள் மற்றும் 13-15 மென்மையான கதிர்கள் உள்ளன. இந்த சிற்றினம் அதிகபட்சமாக 18 சென்டிமீட்டர் நீளம் வரை வளரக்கூடியது.  

## வகைப்பாட்டியல்
செவ்ரான் பட்டாம்பூச்சி மீனை முதன்முதலில் 1825ஆம் ஆண்டில் பிரான்சு நாட்டின் இயற்கை ஆர்வலர்களான ஜீன் ரெனே கான்சுடன்ட் குவாய் மற்றும் ஜோசப் பால் கெய்மார்ட் ஆகியோர் குவாம் என வழங்கப்பட்ட வகையுடன் விவரித்தனர். இந்த சிற்றினம் வயது சார்ந்த நிறம் மற்றும் நீட்டிக்கப்பட்ட வெளிப்புறத்தின் அசாதாரண அம்சங்களைக் கொண்டுள்ளது. மேலும் இந்தப் பண்பின் காரணமாக இந்த சிற்றினமானது ஒற்றை சிற்றினத் துணை பேரினமான பெம்காபுரோடோடானில் வைக்கப்பட்டது. இதன் நெருங்கிய உறவினங்கள் *திசுகோகேடோடான்* (எ.கா. எட்டுபட்டை பட்டாம்பூச்சி, *கீ. ஆக்டோபாசியாடசு*) மற்றும் *டெட்ராசீடோடான்* (எ.கா. கண்ணாடி பட்டாம்பூச்சி, *கீ. இசுபெகுலம்*) ஆகிய துணைப் பேரினங்களின் சிற்றினங்களாகத் தெரிகிறது. *கீட்டோடான்* பிரிக்கப்பட்டால், இவை மற்றும் பிற துணைப்பிரிவுகளுடன், *மெகாபுரோடோடான்* பேரினமாக வைக்கப்படும்.
# சகாசரலிங்கா


**சகாசரலிங்கா** (கன்னடா: ಸಹಸ್ರಲಿಂಗ) என்பது கர்நாடக மாநிலத்தின் உத்தரகண்ணட மாவட்டத்தில் சிரிசி தாலுக்காவில் இருந்து 14 கி.மீ. தொலைவில் உள்ளது. இது ஷால்மலா ஆற்றின் குறுக்கே அமைந்துள்ளது. ஆற்றின் குறுக்கே ஆயிரம் லிங்கங்கள் ஆற்றில் உள்ள பாறைகளில் செதுக்கப்பட்டிருக்கும் இடமாக இது புகழ் பெற்றுள்ளது.  

## வரலாறு
சிரிசி ராஜ்யத்தின் ராஜா (1678-1718) சதாசிவராய வர்மாவால் இந்த சிவன் லிங்கங்கள் கட்டப்பட்டுள்ளன என்று வரலாறு கூறுகிறது. சிவலிங்கங்களின் முன் செதுக்கப்பட்டுள்ள பல பசு / காளைகளையும் காணலாம்.  

## மதசார்ந்த செய்திகள்
லிங்கம் உருவம் என்பது இந்து கடவுளாகும். பக்தர்கள், சிவன் பக்தர்கள், ஆகியோருடன் பக்தர்கள் கலந்து கொள்வதன் மூலம், சிவனின் பிரார்த்தனைக்கு பக்தர்கள் வருகை தருகின்றனர். இங்கு ஒவ்வொரு லிங்கமும் நந்தியை பார்த்தப்படி கொண்டிருக்கிறது. ஒவ்வொரு ஆண்டும், மகா சிவராத்திரி, ஆயிரக்கணக்கான இந்துக்கள் இங்கு சிவன் வழிபாடு செய்ய இங்கு கூடி வருகின்றனர்.
# வேகுபட்டி



**இந்தியா, தமிழ்நாடு, புதுக்கோட்டை மாவட்டம், வேகுபட்டி** ஒரு சிறிய கிராமம் புதுக்கோட்டை மாவட்டம், பொன்னமராவதி வட்டம், டு, ஒரு சிறிய வேகுபட்டி கிராமம் ஆகும். பொன்னமாரவதியில் இருந்து மூன்று கிலோ மீட்டர் தொலைவில் வேகுபட்டி கிராமம் அமைந்துள்ளது. பொன்னமாரவதி. 2011 மக்கள் தொகை கணக்கெடுப்பின்படி, மொத்த மக்கள்தொகை 3,009 (1,445 ஆண்கள்; 1,564 பெண்கள்).
# மாகாட் நீர்விழ்ச்சி


மாகோட் நீர்வீழ்ச்சி என்பது கர்நாடகாவில் உள்ள கர்நாடகாவில் உள்ள நீர்வீழ்ச்சிகளிள் ஒன்றாகும். இங்கு இரண்டு அடுக்காக 200 மீட்டர் உயரத்தில் இருந்து பெடி ஆற்றில் வீழ்கிறது.  

இந்த நீர்வீழ்ச்சி, உத்தரகண்ணட மாவட்டத்தில் உள்ள எல்லூபூரில் இருந்து சுமார் 17 கி.மீ. தொலைவில் அமைந்துள்ளது. இது அருவியால் பல ஏரிகள் மற்றும் நகரங்களில் பயன்பெறுகின்றன.  

## மேலும் அறிய
- இந்திய நீர்விழ்ச்சிகள்
- உயரமான நீர்விழ்ச்சிகள்
# உன்சாலி அருவி


**உன்சாலி அருவி** (கர்நாடகம்) உப்புமாண்டு பள்ளத்தாக்கு, லூசிங்டன் நீர்வீழ்ச்சி என்றும் அழைக்கப்படுகிறது, இது அகான்சஷினி ஆற்றில் 116 மீட்டர் (381 அடி) வீழ்ச்சியால் உருவாக்கப்பட்டது. கர்நாடகாவின் உத்தர கன்னட மாவட்டத்தில் சித்தூபுர் அருகே இந்த வீழ்ச்சி அமைந்துள்ளது. 1845 ஆம் ஆண்டில் நீர்வீழ்ச்சிகளைக் கண்டுபிடித்த பிரித்தானிய அரசாங்கத்திற்கான மாவட்ட ஆட்சியர் ஜே. டி. லூசிங்டன் என பெயரிடப்பட்டது.  
ஹிகார்னே, உத்தரகன்னட மாவட்டத்தில் ஒரு குக்கிராமம், சித்தப்பூரிலிருந்து 35 கி.மீ. ஹிகார்னேவில் இருந்து 5 கிலோமீட்டர் (3.1 மைல்) மலையேற்றத்தால் இந்த நீர்வீழ்ச்சி அடையலாம். இங்கு ஆற்றின் நீர்வீழ்ச்சியைக் ரசிக்கும்படி இறுதியில் ஒரு செங்குத்தான பள்ளத்தாக்கிற்கு விரைந்து செல்கிறது, இது காண்பதற்கு கண்கவர் அழகிய நீர்வீழ்ச்சியை காட்டுகிறது. மழை பெய்யும் நேரங்களில் நீர்வரத்து காணப்படும். இந்த நீர்வீழ்ச்சி சில சமயங்களில் கீப்பா ஜோகா என்றும் அழைக்கப்படுகிறது.
# செங்கனம்


**இந்தியா, தமிழ்நாடு, புதுக்கோட்டை மாவட்டம்,அவடையர்கோயில்வருவாய் தொகுதி , செங்கனம்Senganam ** ஒரு கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி, செங்கனம் மொத்த மக்கள் தொகை 695 அதில் 351 ஆண்கள்  மற்றும் 344 பெண்கள் ஆகும்.  மொத்த மக்கள் தொகையில் 483 பேர் கல்வி அறிவு பெற்றவர்கள்.
# கைகா

**கைகா** (*Kaiga*) என்பது கர்நாடகாவின் உத்தரகன்னட மாவட்டத்தில் உள்ள ஒரு கிராமமாகும்.  
கார்வார் நகரிலிருந்து சுமார் 50 கிலோமீட்டர் (25 மைல்) தொலைவில் உள்ள இக்கிராமத்திற்கு சாலை வழியாக செல்லலாம். இந்திய அணுசக்திக் கழகத்தின் (கைகா அணுமின் நிலையம்) மற்றும் நான்கு அலகுகளை உள்ளடக்கிய, காஜி அணுமின் நிலையம் இங்கு உள்ளது. மல்லபூர் கிராமத்திற்கு அருகே ஊழியர்களின் நன்மைக்காக என்.பி.சி.ஐ.எல். ஒரு நகரத்தை நிறுவியுள்ளது.  

## மக்கள்தொகை
இந்தியாவின் 2011 மக்கள்தொகை கணக்கெடுப்பின்படி, இந்த கிராமத்தில் 238 பேர் உள்ளனர்.
# எரும்பாலி



**எரும்பாலி** (Erumbali) என்பது இந்தியாவின் தமிழ்நாட்டிலுள்ள புதுக்கோட்டை மாவட்டம், அன்னவாசல் ஒன்றியத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி, எரும்பாலியில் மொத்த மக்கள் தொகை 1222 அதில் 630 ஆண்கள்  மற்றும் 592 பெண்கள் ஆகும். கல்வியறிவு விகிதம் 57.20%.
# கொங்குச்சோழர்

**கொங்குச்சோழர்** என்போர் கி.பி. 942 முதல் 1305 வரை கொங்கு பகுதிகளை ஆண்ட சோழ பரம்பரையினர் ஆவர். கி.பி. 942 முதல் கி.பி. 1138 வரை வடகொங்கினையும் கி.பி. 1138 முதல் 1305 வரை வடதென்கொங்கு பகுதிகளை சேர்த்தும் ஆண்டனர்.  

## கொங்குச்சோழர் பட்டியல்
கி.பி. 942 முதல் பதினைந்து கொங்குச்சோழ அரசர்கள் கொங்குப்பகுதியை ஆண்டுள்ளனர். அவர்களின் பட்டியல் கீழே.  

| எண் | பெயர் | ஆட்சியாண்டுகள் (கி.பி.) | செயல்கள் |
| --- | --- | --- | --- |
| 1 | வீரச்சோழப்பராந்தகன் | 942 - 980 |  |
| 2 | கலிமூர்க்கப்பெருமான் | 980 - 1004 | முன்னவனின் மகன். பிரம்மியம், கொடுவாய் போன்ற கல்வெட்டுகளில் இவனின் செயல்கள் சொல்லப்பட்டுள்ளன. |
| 3 | கலிமூர்க்க விக்ரமச்சோழன் | 1004 - 1047 |  |
| 4 | அபிமானச்சோழன் | 1047 - 1085 | அன்னூர் கல்வெட்டுகளில் இவனின் செயல்கள் சொல்லப்பட்டுள்ளன. |
| 5 | ராஜாதிராஜ சோழன் | 1085 - 1110 | திருமுருகன்பூண்டி கல்வெட்டுகளில் இவனின் செயல்கள் சொல்லப்பட்டுள்ளன. |
| 6 | உத்தமச்சோழன் | 1110 - 1117 | இருகூர் செப்பேடுகளில் இவனின் செயல்கள் சொல்லப்பட்டுள்ளன. ராஜாதிராஜ சோழனின் முதல் மகன். |
| 7 | ராஜாதிராஜ வீரச்சோழன் | 1118 - 1127 | கத்தாங்கண்ணி, விஜயமங்கலம் கோயில்களுக்கு கொடை அளித்துள்ளான். ராஜாதிராஜ சோழனின் இரண்டாம் மகன். |
| 8 | ராஜகேசரி வீரநாராயணன் | 1127 - 1149 | உத்தமச்சோழனின் மகன். கோயில்பாளையம், பெருந்தலையூர் கல்வெட்டுகளில் இவனின் செயல்கள் சொல்லப்பட்டுள்ளன. |
| 9 | ராஜகேசரி குலோத்துங்கன் | 1149 - 1183 | பாண்டியர்களுக்கு இடையில் நடந்த தாயாதிச்சண்டையில் தலையிட்டு குலசேகர பாண்டியனை ஆட்சியில் அமர்த்தினான். |
| 10 | திரிபுவன வீரத்தேவன் | 1183 - 1196 | இருகொங்கையும் சேர்த்து முதலில் ஆண்ட கொங்குச்சோழன் இவன் ஆவான். இதற்கு முன்னர் தென்கொங்கை ஆண்ட வீரகேரளனின் மருமகன். |
| 11 | இரண்டாம் குலோத்துங்கன் | 1196 - 1207 | அன்னூர், அவிநாசி கல்வெட்டுகளில் இவனின் செயல்கள் சொல்லப்பட்டுள்ளன. |
| 12 | வீரராஜேந்திரன் | 1207 - 1256 | சமயப்பொறை கொண்டவனாக கல்வெட்டுகள் சொல்கின்றன. |
| 13 | இரண்டாம் விக்ரமச்சோழன் | 1256 - 1264 |  |
| 14 | சோழன் ராஜகேசரி | 1264 - 1274 |  |
| 15 | மூன்றாம் விக்ரமச்சோழன் | 1274 - 1304 | } |
# மீசை ஆலா


**மீசை ஆலா** (*சிலிடோனியசு கைப்ரிடா*)(*Whiskered tern*) என்பது நீள் சிறகு கடற்பறவையின் குடும்பத்தைச் சேர்ந்த ஒரு வகை ஆலா ஆகும். இதன் பேரினப் பெயரான *சிலிடோனியசு* தகைவிலானைப் போல என்ற பொருளிலும் சிற்றினப் பெயரான *கைப்ரிடா* 'கலப்பு இனம்' என்ற பொருளிலும் இடப்பட்டுள்ளன.  

## உடல் தோற்றம்
மீசை ஆலா புறாவைவிட சற்றுச் சிறியது. இதன் உடல் நீளம் 23 முதல் 25 செமீ (10 இன்ச்) ஆகும். இதன் அலகு கருஞ்சிவப்பு நிறத்தில் (இனப்பெருக்க காலத்தில்), நுனியில் பழுப்பு நிறத்துடன் இருக்கும். குளிர் காலத்தில் அலகு கருப்பாக மாறும். விழித்திரை பழுப்பு நிறமாகவும் இதன் சிறிய கால்கள் இலேசான சிவப்பு நிறத்திலிருக்கும்.  
இது ஒரு ஒல்லியான, நளினமான ஆலா. இனப்பெருக்க காலம் தவிர, சாம்பல் கலந்த வெண்ணிற உடலுடன் காணப்படும். இரண்டாகப் பிளவுபட்ட சாம்பல் நிற வாலினை உடையது. வாலைவிட நீண்டு செல்லும் இறகுகளைக் கொண்டது. கோடையில் இதன் வயிறு கருப்பாக மாறும், தலையும் முழுவதும் கருப்புத் தொப்பி அணிந்ததுபோலக் கருப்பாக காட்சிதரும். அப்போது பனி போன்ற வெண்ணிற கன்னம் தெரிவதால் மீசை ஆலா எனப் பெயர் பெற்றது. குளிர்காலத்தில் தலையில் சிறிய கருப்பு புள்ளி மட்டுமே காணப்படும்.  

### நடத்தை
நீர்ப்பரப்பின் மேல் குறுக்கும் மறுக்குமாக கூட்டமாக பறந்து கொண்டே இருக்கும். திடீரென்று நீர்ப்பரப்பின் மீது தாழப்பறந்து, அலகால் மீனை கொத்தி எடுத்துக் கொண்டு மீண்டும் பழையபடி பறக்கும். சிலசமயம் கடல் ஆலாவைப் போல நீரில் பாய்ந்து மீனைப் பிடிப்பதும் உண்டு. விளை நிலங்களின் மேல் பறந்து புழு பூச்சிகளை பிடிப்பதும் உண்டு. இது மீன், நண்டு, தவளை, தட்டாம் பூச்சி, வெட்டுக்கிளி போன்றவற்றை உணவாக கொள்கிறது.  

இவை தென்னிந்தியாவுக்கு வெளியே நீர் நிலைகளில் தாமரைக் கொடிகளிடையே கூட்டமாக சேர்ந்து இனப்பெருக்கம் செய்கின்றன.
# மாடிலின் ஆல்பிரைட்


**மாடிலின் ஆல்பிரைட்** (*Madeleine Jana Korbel Albright*, மே 15 1937 — மார்ச்சு 23 2022) அமெரிக்க நாட்டுப் பெண் அரசியல்வாதி மற்றும் தூதுவர் ஆவார். ஐக்கிய அமெரிக்காவின் முதல் பெண் வெளி விவகாரச் செயலாளர் ஆவார். பில் கிளிண்டன் அமெரிக்காவின் குடியரசுத் தலைவராக இருந்தபோது இவர் இப்பதவியில் அமர்த்தப் பட்டார். 1997 ஆம் ஆண்டு சனவரி 23 முதல் இப்பதவியை ஏற்றுக்கொண்டார்.  

## இளமையும் கல்வியும்

இவருடைய தந்தையார் ஜோசப் கார்பல் தூதுவர் குழுவில் இருந்தார். 1939 இல் நாசிக்களின் தாக்குதல்களிலிருந்து தப்பித்து, இவரது குடும்பம் செக்கோசுலோவாக்கியாவில் தங்கியது. மாடிலின் ஆல்பிரைட் பிரேகில் பிறந்தார். பின்னர் பெல்கிரேட், இலண்டன் ஆகிய நாடுகளில் வாழ்ந்து, இறுதியாக அமெரிக்காவின் கொலராடோவிற்கு இவரது குடும்பம் வந்து சேர்ந்தது.  
1959 இல் வெல்லெஸ்லி கல்லூரியில் அரசியல் கல்வி பயின்றார். 1968 இல் முதுவர் பட்டம் பெற்றார். கொலம்பியா பல்கலைக்கழகத்தில் 1976 இல் சட்டத்திலும் அரசியலிலும் முனைவர் பட்டம் பெற்றார்.  

## பணிகள்

சனநாயகக் கட்சி அதிகாரத்தை இழந்த காலகட்டத்தில் ஆல்பிரைட் தனியார்த் துறையில் வேலைக்குப் போனார். ஜார்ஜ் டவுன் பல்கலைக் கழகத்தில் பன்னாட்டு விவகாரங்கள் துறையின் பேராசிரியர் ஆனார். அப்பொழுது சிறந்த ஆசிரியர் என்று நான்கு முறை இவருக்கு விருது வழங்கப்பட்டது.  

ஜிம்மி கார்டர் அமெரிக்கக் குடியரசுத் தலைவராக இருந்தபோது 1978 ஆம் ஆண்டில் தேசியப் பாதுகாப்பு சபையில் மாடிலின் ஆல்பிரைட் பணி புரிந்தார். பின்னர் 1993 இல் பில் கிளிண்டன் இவரை ஐக்கிய நாட்டு சபைக்கு தூதுவராக அமர்த்தினார். 1996 இல் வெளிவிவகாரத் துறைச் செயலராக ஆனார். பில் கிளிண்டனின் இரண்டாம் முறை ஆட்சிக்காலம் வரை இவர் இப்பதவியில் இருந்தார்.  

ஆல்பிரைட் அமெரிக்க வெளிவிவகாரச் செயலராக இருந்தபோது, உலகில் மனித உரிமைகள் பாதுகாக்கப்பட வேண்டும் என்றும் சனநாயகம் தழைக்க வேண்டும் என்றும் கருத்துப் பரப்பினார். சோவியத் நாட்டிலிருந்து வடகொரியா போன்ற நாடுகளுக்கு அணு ஆயுதங்கள் பரவுவதை தடுப்பதற்கு முயன்றார். நேட்டோ அமைப்பில் உறுப்பினர் தொகை அதிகப் படுத்துவதில் அக்கறை காட்டினார்.  
1999இல் கொசாவோவில் பிரசினைகள் ஏற்பட்டபோது படைகள் அனுப்பி அமைதி உண்டாக்கச் செய்தார். சீனா, வியத்நாம் ஆகிய நாடுகளுடன் அமெரிக்கா நல்லுறவு கொள்வதற்குச் செயலாற்றினார்.  
இசுரேலுக்கும் அரபு நாடுகளுக்கும் இடையே உள்ள சிக்கல்களுக்கு அமைதிப் பேச்சு வார்த்தை மூலம் தீர்வு காண முயன்றார். 2000 ஆம் ஆண்டு அக்டோபரில் ஆல்பிரைட் அமெரிக்க வெளியுறவுச் செயலர் என்கிற முறையில் முதன் முதலாக வடகொரியாவுக்குச் சென்று வரலாறு படைத்தார்.  

## எழுதிய நூல்கள்

- மேடம் செக்ரட்டரி நினைவுகள் (2003)
- தி மைட்டி ஆண்டு ஆல்மைட்டி (2006)
- ரீட் மை பின்ஸ் (2009)
- பிரேகு வின்டர் (அண்மையில்)

## இறப்பு
ஆல்பிரைட் புற்று நோய் காரணமாக தமது 84 ஆவது அகவையில், 2022 மார்ச்சு 23 ஆம் நாள் வாசிங்டனில் இறந்தார்.
# டைசோடியம் ஐதரசன் பாசுபைட்டு


**டைசோடியம் ஐதரசன் பாசுபைட்டு** *(Disodium hydrogen phosphite)* என்பது Na<sub>2</sub>HPO<sub>3</sub>.(H<sub>2</sub>O)<sub>x</sub>. என்ற மூலக்கூற்று வாய்ப்பாடு கொண்ட ஓரு கனிம வேதியியல் சேர்மம் ஆகும். பாசுபரசு அமிலத்தின் (HP(O)(OH)2) வழிப்பொருளான ஐந்து நீரேற்று அல்லது பென்டா ஐதரேட்டு வடிவில், HPO32− எதிர்மின் அயனியைக் கொண்டு இது பொதுவாகக் காணப்படுகிறது. டைசோடியம் ஐதரசன் பாசுபைட்டு என்ற பொதுப்பெயரை நோக்கும்போது சோடியம் ஐதரசன் கார்பனேட்டு|சோடியம் ஐதரசன் கார்பனேட்டில் இருப்பது போல இதில் அமில ஐதரசன் அணு இருப்பதாக தெரிகிறது. ஆனால் இங்குள்ள ஐதரசன் அணு அமிலத்தன்மை கொண்டதல்ல மாறாக ஆக்சிசனுடன் பிணைந்திருப்பதற்குப் பதிலாக பாசுபரசுடன் பிணைந்திருக்கிறது. ஒடுக்கும் பண்புகளைப் பெற்றுள்ள இச்சேர்மம் வெள்ளை நிறத்திலும் அல்லது நிறமற்றும் ஒரு திண்மமாகக் காணப்படுகிறது. இதுவரையில் மிகச் சிறிய அளவில் இச்சேர்மம் ஆராயப்பட்டுள்ளது.
# கோபால்ட்டு(II) தயோசயனேட்டு



**கோபால்ட்டு(II) தயோசயனேட்டு** (*Cobalt Thiocyanate*) கோபால்ட்டின் கனிமச் சேர்மம்  ஆகும். இந்தச் சேர்மம், கோகோயினின் இருப்பைக் கண்டறியப் பயன்படும் கோபால்ட்டு தயோசயனேட்டு சோதனையில் பயன்படுவதன் காரணமாக நன்கு அறியப்பட்ட ஒன்றாகும்.  

பரவலான தவறான மற்றும் பொய்யான சாட்சியளிப்புகள் மற்றும் தண்டனைகளைத் தவிர்ப்பதில் இந்த சோதனை முக்கியப்பங்கு வகிக்கிறது. டெக்சாசு மாநில ஆரிசு மாவட்ட வழக்கறிஞர் அலுவலகங்கள்,  நூற்றுக்கணக்கான வழக்குகளில் தவறாக  தீர்ப்புகளைக் கண்டறிந்து தவறுதலாகத் தண்டனையளிக்கப்பட்டவர்களை அறிவிக்க முயன்று கொண்டுள்ளன.  

## தயாரிப்பு
இந்த சேர்மமானது கோபால்ட்டு(II) சல்பேட்டு நீர்க்கரைசல் மற்றும் பேரியம் தயோசயனேட்டு ஆகியவற்றுக்கிடையேயான உப்புக்களின் இடப்பெயர்ச்சி வினையின் காரணமாக தயாரிக்கப்படலாம். தேவையான சேர்மத்தைக் கரைசலில் விட்டுவிட்டு பேரியம் சல்பேட்டானது வீழ்படிவாகிறது:  
: CoSO<sub>4</sub> (aq) + Ba(SCN)<sub>2</sub> (aq) &#x2192; BaSO<sub>4</sub> (s) + Co(SCN)<sub>2</sub> (aq)  

## கோபால்ட்டு தயோசயனேட்டு சோதனை
கோபால்ட்டு தயோசயனேட்டு வினைக்காரணியானது 490 மில்லிலிட்டர் வாலைவடிநீர் மற்றும் 500 மில்லிலிட்டர் கிளிசரால் ஆகியவை சேர்ந்த கலவையில் 10 கிராம் கோபால்ட்டு (II) தயோசயனேட்டைக் கரைப்பதன் மூலம் கிடைக்கிறது.  

கோபால்ட்டு தயோசயனேட்டு சோதனையானது சோதிக்கப்பட வேண்டிய வேதிப்பொருளை 2 முதல் 4 மில்லிகிராம் வரை ஒரு கண்ணாடி சோதனைக்குழாயில் எடுத்துக்கொள்ளப்படுகிறது. அதனுடன் 5 சொட்டுகள் கோபால்ட்டு தயோசயனேட்டு வினைக்காரணியானது சேர்க்கப்படுகிறது. நன்கு குலுக்கிய பிறகு 1 அல்லது 2 சொட்டுகள் அடர் ஐதரோகுளோரிக் அமிலம் சேர்க்கப்படுகிறது.(வேறு அமிலங்களும் சேர்க்கப்படலாம்) ) தற்போது சோதனைக்குழாயானது மீண்டும் குலுக்கப்படுகிறது. பிறகு, 10 சொட்டுகள் குளோரோஃபார்ம் அல்லது (குளோரோபார்மை ஒத்த கரைப்பான்கள்) சேர்க்கப்படுகிறது. சோதனைக் குழாயானது சிறிது நேரம் அசைக்கப்படாமல் வைக்கப்படுகிறது. திரவமானது இரண்டு அடுக்குகளாக பிரிய அனுமதிக்கப்படுகிறது. குளோரோபார்ம் (கரிம) அடுக்கின் நிறமானது பதிவு செய்யப்படுகிறது.  

கோகெயின் ஐதரோகுளோரைடுடன் கோபால்ட்டு தயோசயனேட்டை சேர்ப்பதால், கோகேயின் மேற்பரப்பின் துகள்கள் பிரகாசமான நீல நிறமாக மாற்றமடையும். (கோகேயினை அடிப்படையாகக் கொாண்ட சேர்மங்களுக்கு வெளிர் நீல நிறம் கிடைக்கிறது) ஒன்று அல்லது இரண்டு சொட்டுகள் ஐதரோகுளோரிக் அமிலம் சேர்க்கப்படும் போது கரைசலானது இளஞ்சிவப்பு (pink) நிறமாகிறது. இதன் பிறகு, 10 சொட்டுகள் குளோரோஃபார்ம் சேர்க்கப்பட்டு கரைசலானது நன்கு சுழலச்செய்யப்பட்டுப் பின் அமைதி நிலையை அடையச்செய்யப்படுகிறது. கோகேயின் மற்றும் கோகேயினை அடிப்படையாகக் கொண்ட சேர்மங்கள் ஆகியவற்றிற்கு நீல நிறமானது கிடைக்கிறது.  

டைபீன்ஐதரமீன் மற்றும் லிடோகைன் கரிம அடுக்கில் நீல நிறத்தைத் தருகிறது. இந்த சேர்மங்கள் கோகேயினுக்கான சோதனையில் நேர்மறையான முடிவைத் தரும் போலிகள் ஆகும்.  

இதே செயல்முறையில் கரைசலை அமிலத்தன்மையாக்குவதற்குப் பதிலாக, காரத்தன்மையைாக்கினால் இந்தச் சோதனையானது கீட்டமின் ஐதரோகுளோரைடைச் சோதித்தறிவதற்கு உதவும்.
# சோடியம் ஆர்த்தோவனேடேட்டு


**சோடியம் ஆர்த்தோவனேடேட்டு** *(Sodium orthovanadate)* என்பது Na<sub>3</sub>VO<sub>4</sub>•2H<sub>2</sub>O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சோடியம் ஆர்த்தோவனேடேட்டு இருநீரேற்று என்றும் இதை அழைக்கிறார்கள். ஆக்சியெதிர்மின் அயனியின் உப்பாகக் கருதப்படும் இது நிறமற்று நீரில் கரையக்கூடிய உப்பாக உள்ளது .  
## தயாரிப்பு
வனேடியம்(V) ஆக்சைடை சோடியம் ஐதராக்சைடு கரைசலில் கரைத்து சோடியம் ஆர்த்தோவனேடேட்டு தயாரிக்க முடியும்.  
:V<sub>2</sub>O<sub>5</sub> + 6&nbsp;NaOH → 2&nbsp;Na<sub>3</sub>VO<sub>4</sub> + 3&nbsp;H<sub>2</sub>O  
இந்த உப்பின் கட்டமைப்பில் VO3−  
4 மையங்கள் எண்முக Na+ தளங்களுடன் இணைந்திருக்கின்றன .  
## வினைகள்
ஆர்த்தோவனேடேட்டை அமிலமாக்கல் வினைக்கு உட்படுத்தினால் ஆவிசுருங்கல் தூண்டப்பட்டு பல்லாக்சோவனேடேட்டு அதிலும் குறிப்பாக டெக்காவனேடேட்டு உருவாகிறது .  
வனேடேட்டுகள் பல்வேறு வகையான உயிரியல் செயல்முறைகளை வெளிப்படுத்துகின்றன. ஏனெனில் இவை கட்டமைப்பில் பாசுபேட்டுகளைப் போன்ற அமைப்புகளைக் கொண்டுள்ளன .
# கல்லுக்குடியிருப்பு

**கல்லுக்குடியிருப்பு** ( Kallu Kudiyiruppu) என்பது தமிழ்நாட்டின், புதுக்கோட்டை மாவட்டம், அரிமளம் ஊராட்சி ஒன்றியத்தில் உள்ள ஒரு கிராமமாகும். இந்தக் கிராமத்தில் மொத்தம் சுமார் 350 வீடுகள் உள்ளன.  
## முதன்மைத் தொழில்
1990க்கு முன்பு இந்த ஊர்பகுதியில், சாராயம் காய்ச்சுவதுதான் முதன்மைத் தொழிலாக இருந்தது. 1990களில் புதுக்கோட்டை மாவட்ட ஆட்சியராக இருந்த ஷீலாராணி சுங்கத், இந்த ஊரைச் சேர்ந்தவர்கள் அடிக்கடி சாராய வழக்குகளில் கைதாவதை அறிந்து, இந்த கிராமத்து மக்களை அழைத்து சட்டவிரோதத் தொழிலைச் செய்வதை விட நேர்மையான தொழிலைச் செய்து கவுரவமாக வாழுங்கள் அதற்கு வேண்டிய உதவிகளைச் செய்கிறேன் என அறிவுருத்தி உறுதியளித்து, மக்களுக்கு நம்பிக்கையை ஏற்படுத்தினார்.  

ஊர்மக்கள் தங்களுக்கு மரக்கன்றுகள் உற்பத்தி செய்யத் தெரியும் என்றும், நாற்றுப் பண்ணை தொழில் செய்து பிழைத்துக் கொள்வதாகவும், அதுக்கான கடனுதவியும், ஆழ்துளை கிணறு அமைக்கவும் கோரிக்கை வைத்தனர். இதை ஏற்றுக் கொண்ட மாவட்ட ஆட்சியர், முதல்கட்டமாக 20 பேருக்கு வங்கிக் கடனுக்கு ஏற்பாடும், உடன் ஆழ்துளைக் கிணறும் அமைக்கப்பட்டது. இதன்பிறகு மக்கள், இந்த ஊரை ஒட்டி உள்ள காட்டுப் பகுதியில் சிதறிக் கிடக்கும் சவுக்கு, நீலகிரி, செம்மரம் போன்ற மரங்களின் விதைகளை சேகரித்து வந்து, நெகிழிப் பைகளில் மண் நிரப்பி விதைத்து வளர்த்து. அந்தக் கன்றுகளை வனத்துறைக்கு வழங்கினர். சிலர் கத்தரி, மிளகாய் நாற்றுகளை உற்பத்தி செய்து விற்றனர். வனத்துறைக்கு வழங்கிய கன்றுகள் போக கூடுதலாக உள்ளக் கன்றுகளை கொண்டு போய் அரிமளம், புதுக்கோட்டை, அறந்தாங்கி, திருமயம் போன்ற வெளியூர்கள்ல விற்றுவந்தனர். அப்படி விற்கப் போன இடங்களில் பலர், தேக்கு, தென்னை, புளி, புங்கன், பூச்செடி கேட்க, அவர்கள் கேட்டதையும் உற்பத்தி செய்து கொடுத்து தொழிலை விரிவுபடுத்தினர் இப்போது பல வெளியூர்களுக்கு மரக்கன்றுகளை வளர்த்து அனுப்பி வருகின்றனர். இத்தொழிலே இவ்வூர் மக்களின் முதன்மைத் தொழிலாகவும் வாழ்வாதாரமாகவும் மாறிவிட்டது.
# டெக்காத்லான்


**டெக்காத்லான்** (Decatholon) என்பது 10 தடகளபோட்டிகளை கொண்டதாகும். டெக்காத்லான் என்பது கிரேக்க மொழி சொல்லாகும். டெக்கா என்றால் "பத்து" எனவும் தலான் என்றால் "சாதனை" என பொருள்படும்.  

## முதல்நாள் போட்டிகள்

100 மீ ஓட்டம், நீளம் தாண்டுதல், குண்டு எறிதல், உயரம் தாண்டுதல் மற்றும் 1500 மீ ஒட்டம்.  

## இரண்டாம் நாள் போட்டிகள்
110 மீ தடை தாண்டும் ஓட்டம், வட்டு எறிதல், கோலூன்றித் தாண்டுதல், ஈட்டி எறிதல் மற்றும் 1500 மீ ஓட்டம்  

## வெற்றியாளர்

போட்டிகள் இரண்டு நாட்கள் தொடர்ச்சியாக நடத்தப்படும் 10 போட்டிகளிலும் ஒட்டு மொத்தமாக ஒருவர் எடுத்துள்ள புள்ளிகள் அடிப்படையில் வெற்றியாளர்கள் தேர்வு செய்யப்படுவார். டெக்காத்லான் ஆண்களுக்கு மட்டுமே உள்ள போட்டியாகும்.  

## சாதனையாளர்
2015 ஐ.எ.எப். தடகள சாம்பியன் வழிப் போட்டியில் 9,045 புள்ளிகள் எடுத்த அமொிக்கா நாட்டைச் சார்ந்த ஆஷ்டன் ஈடன் என்பவர் டெக்காத்லான் போட்டியின் உலக சாதனையாளலன் ஆவார்.